[{"text_idx": "#000002", "text": "Zerbitzuen antolamendua eta harreman bideak"}, {"text_idx": "#000003", "text": "1. parte hartze bidezko aurrekontua\nHerritarren aditzea herri barnearen antolaketarako"}, {"text_idx": "#000006", "text": "Helgarritasuna, ahalmen urritasuna eta mugikortasuna\nSexu indarkeriak eta indarkeria sexistak"}, {"text_idx": "#000009", "text": "Banaka edo familian egin harrera motak"}, {"text_idx": "#000010", "text": "Argitaratze eguna 30 apirila 2020"}, {"text_idx": "#000011", "text": "Etxe-hondakinen bilketa ez da eginen maiatzaren 1ean (ostirala). Maiatzaren 2ra gibelatuko da gure herrian (Barrandegi eta Enperadore eremuetan)."}, {"text_idx": "#000012", "text": "Aldiz, maiatzaren 8an, 21ean eta ekainaren 1ean, bilketak normalki iraganen dira."}, {"text_idx": "#000013", "text": "Maiatza lorearen salmenta arautua : udal erreserbaren boluntarioak laguntzera"}, {"text_idx": "#000014", "text": "Duela egun batzuk, Pirinio Atlantikoetako Prefeturak maiatz lorearen salmentari buruz komunikatu zuen. Aurten, osasun krisia dela eta, oso mugatua izanen da: baimenik gabeko salmenta debekatua da, lore saltzaileek bakarrik banaketaren eta eskaeren hartzearen bitartez saltzen ahalko dute, eta funtsezko produktuen saltegietan saltzen ahalko da ere."}, {"text_idx": "#000015", "text": "Gizarte segurtasunerako udal erreserbaren boluntarioek zuen maiatz lore eskaerak zuen etxeetara eramatea proposatzen dizuete."}, {"text_idx": "#000016", "text": "Coclico Hendaiako lore denda ekimen horretan parte hartzeko prest agertu da. Aski duzue dendara deitzea 05 59 20 14 00 telefonora, eta zuen eskaerak egitea. Eskaerak ostegun arratsalde bukaera arte egin daitezke. Maiatz loreak maiatzaren 1ean 8:00ak eta 12:00ak bitartean banatuko dizkizuete boluntarioek. Horrela, maiatzaren 1eko tradizio bazterrezina mantentzen ahalko da!"}, {"text_idx": "#000018", "text": "Pasa den ostiralean, Henri Gayon Hendaiako Lions Club elkartearen lehendakariak bi tauleta eman dizkio Haizpean Zahar Etxeari. Egoiliarrentzat oso baliagarriak izanen dira, konfinamendua hasi denetik antolatutako familien eta gurasoen arteko Skype-n bidezko harremanak errazteko. Ondotik, tauleta horiek animazio batzuetarako eta oroimena akuilatzeko tailerretarako baliabide bikaina izanen dira ere."}, {"text_idx": "#000019", "text": "Datorren astean, Concha erietxeak du tauleta bat jasoko."}, {"text_idx": "#000020", "text": "Oro har, Akitaniako Lions Club elkarteak hogei bat tauleta banatu ditu zahar etxeetan, eta Bordeleko Pellegrin ospitaleari 25.000 euroko arnasgailua eta material txikia eman dio."}, {"text_idx": "#000021", "text": "Ordutegi zabalagoa apirilaren 25eko laborari \u201cdrive\u201d-rako"}, {"text_idx": "#000022", "text": "Eskaera kopuru handiagoa dela eta, Udalak laborari \u201cdrive\u201d-aren funtzionamendua hobetzen du, ordutegia zabalduz. Zuen saskiak 8:30etik 13:30era eskuratzen ahalko dituzue Laranjondoen aparkalekuan. Ez ahantz gomendaturiko hesi keinuak ateratzeko momentuan!"}, {"text_idx": "#000023", "text": "Euskaraldiaren 2. edizioa iraganen da datorren azaroaren 20tik abenduaren 4ra. Baina \u201cahobizi\u201d eta \u201cbelarriprest\u201d mobilizatzera deituak dira gaurdanik... beren leihoetan eta sare sozialetan. Gehiago jakiteko"}, {"text_idx": "#000027", "text": "Martxoaren 16an krisi batzordea sortu zenetik, Merkataritza Ganbarak zenbatu ditu:"}, {"text_idx": "#000028", "text": "sartutako 300 kontaktu baino gehiago\nateratako 800 kontaktu baino gehiago"}, {"text_idx": "#000029", "text": "Zure galdera egin ezazu, eta aholkulariek lehenbailehen deituko zaituzte. Formularioa bete\nAzkenik, +33 (0)5 59 46 59 46 telefonoaren bitartez (gaurko testuinguruan, ordutegi murriztuan: 10:00etatik 12:00etara eta 14:00etatik 16:00etara)."}, {"text_idx": "#000031", "text": "Krisi batzordearen orrira zuzenean sartzeko: "}, {"text_idx": "#000033", "text": "Euskal kultura ezagutzeko edo berrezagutzeko"}, {"text_idx": "#000034", "text": "Etxetik balia daitezkeen euskal kultura (ber)ezagutzeko baliabideak: dantza, kantua, marrazkia... Euskal Kultur Erakundeari esker."}, {"text_idx": "#000035", "text": "Tamalez, birusaren hedatzea murrizteko hartu konfinamendu neurriak bikotearen baitako indarkerien biderkatzea faboratzen du. Pirinio Atlantikoetako prefekturak horren kontrako neurriak eta larrialdi edo aditze telefono zenbakiak gogorarazten ditu webgunean."}, {"text_idx": "#000036", "text": "Maiatzaren 11 arte iraunen duen konfinamendua dela eta, elkarte batzuk beren ekitaldiak ezeztatzera behartuak izan dira. Hona hemen Herriko Etxera iritsi direnen zerrenda:"}, {"text_idx": "#000038", "text": "Prefektuaren agindu berria lekualdatze zenbait debekatzeko"}, {"text_idx": "#000039", "text": "\u201cDebekatua da nornahi ibiltzea itsasertzeko hondartzetan, barneko aintziretan, hala nola hiri ingurugunetako parke eta lorebaratze publikoetan, baso eta oihanetan, oinezko eta bizikleta xenderetan, ibai eta kanalen ertzeetan, aisialdi lekuetan eta ibilketa xendera balizatuetan Departamentuaren lurralde osoan maiatzaren 11 arte, COVID 19 birusaren hedatzearen aurkako borrokaren karietara lekualdaketak arautzeko dekretuaz hartu diren gobernu neurriak aplikatuko diren bitartean\u00bb.64-2020-04-15 Prefet Agindua (pdf - 639,50 KB - nouvelle fene\u0302tre)"}, {"text_idx": "#000040", "text": "Ziburu eta Hendaiaren artean Erlaitzaren bidean (RD912) oinez ibiltzea ere debekatua da 2020ko maiatzaren 11 arte (egun hori barne)."}, {"text_idx": "#000041", "text": "Xede turistikoa duten ostatalekuei publikoa hartzeko debekua"}, {"text_idx": "#000042", "text": "Hoteleko logelak, apartamentu mublatu turistikoak edota sasoiko alokairuzko edozein etxebizitza turistei alokatzea debekatua da 2020ko maiatzaren 11 arte (egun hori barne), Baiona, Angelu, Biarritz, Bidarte, Getaria, Donibane-Lohizune, Ziburu, Urrun\u0303a eta Hendaiako lurraldean."}, {"text_idx": "#000043", "text": "Prefekturaren agindua ikusi (pdf - 194,59 KB - nouvelle fene\u0302tre)"}, {"text_idx": "#000044", "text": "Intermarche\u0301 supermerkatuak Pazkoko txokolateak eskaintzen ditu"}, {"text_idx": "#000045", "text": "Gizarte segurtasunerako udal erreserbako bi boluntariok eginkizun oso berezia ukanen dute: Intermarche\u0301 supermerkatuak langileei eskainitako txokolateak eramanen dituzte herriko lurraldeko medikuntza- eta gizarte etxeetara: Zahar Etxea, Nid Marin, Concha Berri eta Itsas Ospitalea. Elkartasunezko ekimen eder horrek berotasun pixka bat ematen du, konfinamendu garai hauetan."}, {"text_idx": "#000046", "text": "Egutegi berria ezagutu, apirilaren 14tik 17ra."}, {"text_idx": "#000047", "text": "Eskola aitzinekoen programa france.tv plataforman eta OKOO aplikazioan topatuko dituzue: bit.ly/OkooReplay"}, {"text_idx": "#000049", "text": "Ama eskola eta lehen maila \u27a1bit.ly/PrimaireProgramme"}, {"text_idx": "#000050", "text": "Maskaren egitea: udal erreserbaren boluntarioak mobilizatuak"}, {"text_idx": "#000051", "text": "Gizarte segurtasunerako udal erreserbaren boluntarioak ekimenak biderkatzen ari dira, Koronabirusaren kontrako borroka indartzeko. Badu orain 10 egun haietako hogei batek maskarak egiten dituztela, Grenoble-ko Unibertsitate Ospitale Zentroaren gomendioak segituz. 130 baino gehiago egin dituzte jada. Momentuz, erreserbaren boluntarioek eta udal langile batzuek erabiltzen dituzte oihalezko maskara horiek, beraien eginbeharrek beste pertsonekiko oso kontaktu gutxi eragiten dutenez. Hesi keinuei babes gehigarria ekartzen diete."}, {"text_idx": "#000053", "text": "Bere 99.6. artikuluan, Departamenduko osasun araudiak gogorarazten du txakurrak sokatik eraman behar direla, leku publikoetan edo publikoari irekiak diren lekuetan paseatzen direnean. Krisi garai hauetan, eta higiene zein segurtasun arrazoiengatik, otoi errespeta ezazue arauzko neurri hau."}, {"text_idx": "#000054", "text": "Bestalde, gogorarazia da txakurraren paseatzea \u201claburra\u201d eta etxetik hurbil izan behar dela. Txakurra ateratzeko baimenak animaliaren beharrak betetzeko izan behar dela zehazten du."}, {"text_idx": "#000055", "text": "Azkenik, babes keinuak eta segurtasun distantziak errespetatu behar dituzue, beste pertsonak topatzean."}, {"text_idx": "#000056", "text": "Prefekturaren komunikatua: karriken eta bide publikoen garbiketak ez du osasunean eragiten."}, {"text_idx": "#000058", "text": "Nazioarteko esperientziak eta zientziazko literatura aztertu ditu eta leku publikoen (bideak eta hiri altzariak) bitartez herritarren kutsatze arriskuari buruzko eta garbikariak eta desinfektatzaileak erabiltzeak ekosisteman eta ingurumenean egin dezakeen kalteei buruzko azterketa egin du."}, {"text_idx": "#000059", "text": "HCSP goi kontseiluak gogora ekarri nahi du hesi neurriak bete behar direla, bereziki fisikoki tartea uztea eta eskuak garbitzea hiriko altzariak ukituz gero, ez dezagun leku publikoetan SARS-CoV-2 koronabirusa zeharka kutsa."}, {"text_idx": "#000060", "text": "Biztanlerian psikologikoki duen eraginaz oharturik ere, gomendatzen du ez dadila plantan eman hiri bideak bereziki garbitu edo desinfektatzeko politikarik, zientifikoki ez baita arrazoirik SARS-CoV-2 koronabirusaren transmisioa ekiditeko neurri gisa baliogarri izateko."}, {"text_idx": "#000063", "text": "Helgarritasunerako Ministerio Ordezkaritzak oraingo egoera eta ahalmen urritasunari buruzko oharrak eman ditu"}, {"text_idx": "#000064", "text": "Etxetik atera gabe izateko arauak ahalmen urritasunen bat dutenei egokitzea"}, {"text_idx": "#000065", "text": "Agiriaren eraman beharra ikusmen urritasuna dutenei egokitzea:\nMugitzeko baimena ez dute eraman behar, gainerako jendeek ez bezala, itsu edo ikusmen urriko direnek, baina ahalmen urritasun txartela edo halako ezintasun berezia dutenaren frogagiriren bat behar dute aurkeztu.\nBestalde, etxerako bizitza laguntzaileren batekin bazoaz, hark mugitzeko lan baimena beharko du aurkeztu."}, {"text_idx": "#000066", "text": "Eliseoak hetsialdi arauak malgutu ditu autismoaren espektroko nahasmenduak dituztenentzat eta jakinarazi du laster agiri berezia emanen duela linean haiei lagun eginez doazenentzat."}, {"text_idx": "#000067", "text": "Kasu eman, neurri horrek ez baitu agiri berezirik, mugitzeko ohiko agiria behar dute eraman berekin jende horiek ere."}, {"text_idx": "#000068", "text": "Ahalmen urritasuna eta COVID 19: eskuragarri diren baliabide digitalak"}, {"text_idx": "#000069", "text": "Ahalmen urritasuna dutenen ardura duen Estatu Idazkaritzak linean eman du lurraldeko elkartasun ekimen guztiak biltzen dituen plataforma bat non proposatzen denaren araberako ibilbideak ageri diren ere, elkartasun ekintzaren bat proposatzen bada, edo laguntza behar duen norbait aurkezten bada, edo laguntza emateko prest den norbait eta abar."}, {"text_idx": "#000070", "text": "Cap\u2019Hande\u0301o delakoak Covid 19 koronabirusari buruzko informazio digitalen gunea sortu du etxe laguntzaileentzat, ahalmen urritasuna dutenentzat, adinekoentzat eta haien hurbileko laguntzaileentzat"}, {"text_idx": "#000071", "text": "Irakurerraz eta ulerterraz moldean (FALC) egin agiri ofiziala eskura dezakete jadanik idazkiak ulertzeko zailtasuna dutenek.\nAhalmen urritasuna dutenen ardura duen Estatu Idazkaritzak aholkuak eta baliabideak eskaintzen ditu autismoa dutenak laguntzeko hetsialdiaren egunerokoan\nSante\u0301 publique France erakundeak bere webgunearen atal helgarrian koronabirusari buruzko informazioak eman ditu\nCine\u0301 ma Diffe\u0301rence delakoak, berriz, egungo egoera kudeatzen laguntzeko baliabideak proposatzen dizkie ahalmen urritasunen bat dutenei eta pertsona ahulenei\nCine\u0301 ma Diffe\u0301rence delako horrek kultura mundu guztiaren esku jartzen du, hetsialdian izanik ere."}, {"text_idx": "#000072", "text": "Hirigintza eta lurzoru eskubideen bideratzea: udal zerbitzuak antolatzen ari"}, {"text_idx": "#000073", "text": "Egun bizi dugun ezohiko egoerak Estatua ezohiko neurriak hartzera behartu du eta Herriko Etxeak bete behar ukan ditu. Udal zerbitzuak hirigintzako eta lurzoru eskubideen instrukzioko gaietan dituen egitekoak egiten jarraitzeko egokitu dira."}, {"text_idx": "#000074", "text": "Xedea garai honetan ahal beste dosier lantzea da, Herriak dituen baliabideen arabera (behar diren kanporako oharrak barne). Nolanahi ere den, garai arruntean ematen den zerbitzuaren bestelako zerbitzua da oraingoa."}, {"text_idx": "#000075", "text": "Dosierrak 2020ko martxoaren 12a baino lehen osorik aurkeztu direnei baimenak ematen (aldekoak nola aurkakoak) saiatuko dira zerbitzuak.\nDosierrak martxoaren 12aren ondoren osatu dutenei, jadanik konparaezin diren epeekin baina zerbitzuek emanen diete horien berri.\nDosierra aurkeztu nahi dutenei igurika dezatela eskatzen diegu. Bideratze epeak eten dira.\nHerriko Etxera hetsialdiaren haste dataren ondoren, hau da, martxoaren 177ko eguerdiaren ondoren, heldu diren besterentzako asmoaren adierazpideei dagokienean (BAA-DIA), zerbitzuak haien erregistroa bere kargu hartzeko aukera aztertzen ari dira, betiere jakinik Euskal Hirigune Elkargoa (EHE) ez dela dosierrik bideratzen ari. Lehentasunez erosteko eskubideari dagokionean, EHEak gutun bat igorri zion notarioen sindikatu ganberari 2020ko apirilaren lehenean, Herrien esku utziz zerbitzuaren jarraipena (BAA-DIA erregistroak)."}, {"text_idx": "#000076", "text": "Dosierrak 2020ko martxoaren 12a baino lehen osorik aurkeztu direnei baimenak ematen (aldekoak nola aurkakoak) saiatuko dira zerbitzuak."}, {"text_idx": "#000077", "text": "Dosierrak martxoaren 12aren ondoren osatu dutenei, jadanik konparaezin diren epeekin baina zerbitzuek emanen diete horien berri."}, {"text_idx": "#000078", "text": "Dosierra aurkeztu nahi dutenei igurika dezatela eskatzen diegu. Bideratze epeak eten dira."}, {"text_idx": "#000079", "text": "Herriko Etxera hetsialdiaren haste dataren ondoren, hau da, martxoaren 177ko eguerdiaren ondoren, heldu diren besterentzako asmoaren adierazpideei dagokienean (BAA-DIA), zerbitzuak haien erregistroa bere kargu hartzeko aukera aztertzen ari dira, betiere jakinik Euskal Hirigune Elkargoa (EHE) ez dela dosierrik bideratzen ari. Lehentasunez erosteko eskubideari dagokionean, EHEak gutun bat igorri zion notarioen sindikatu ganberari 2020ko apirilaren lehenean, Herrien esku utziz zerbitzuaren jarraipena (BAA-DIA erregistroak)."}, {"text_idx": "#000080", "text": "Covid 19 epidemiari buru egiteko larrialdi legean oin hartuz 2020ko martxoaren 26ko JORF aldizkari ofizialean argitaratu 2020ko martxoaren 25eko aginduaren (2020-290 legea, 2020ko martxoaren 23ko JORF aldizkari ofiziala) laburpena."}, {"text_idx": "#000081", "text": "Agindu horrek eteten ditu administrazio agintaritzei aurkeztu eskariei dagozkien epeak, 2020ko martxoaren 12tik osasun larrialdi egoera bukatu eta hilabete arte, bereziki inplizituki onarpena dakartzatenei, bai eta eskari horiek bideratzeko epeak ere."}, {"text_idx": "#000082", "text": "Neurri horiek honako hauek ukitzen dituzte bereziki: lanen adierazpena, eraikitze baimena, antolatze baimena... hirigintza agiriak eta BAA-DIA adierazpenak, baimenen aurkako barkamen helegite eta auzi helegiteen epeak, kontrolen epeak, iragarpenen epeak..."}, {"text_idx": "#000083", "text": "Osasun laguntzako baliabideak helgarri hetsialdiaren bitartean"}, {"text_idx": "#000084", "text": "Urrunetiko laguntza baliabideak (buruko osasuna, gurasotasuna, indarkeria, kontrazepzioa, ahalmen urritasuna, adikzioa, eritasun kronikoak, eritasun kutsudunak...) helgarri dira beti eta aditze eta sostengatze lanean ari dira hetsialdi honetan ere. Zerrendatze hori Sante\u0301 publique France erakundeak egin du.\nZerrenda ikus (pdf - 171,35 KB - nouvelle fene\u0302tre)"}, {"text_idx": "#000085", "text": "Covid-19 koronabirusaren informazioa: 0800 130 000, egunero, 24h/24 \u2013 Deia eta zerbitzua urririk Covid-19ari buruzko informazio zerbitzua (plataforma horrek ezin du mediku aholkurik eman) \u2013 "}, {"text_idx": "#000090", "text": "Ligne d\u2019e\u0301coute du Refuge: 06 31 59 69 50 (telefonoa eta SMS), egunero, 24h/24 \u2013 Sakelako telefonoetako dei baten kostua\nHomofobia edo transfobia jasan duten edo familia haustura egoeran diren LGBT gazteei harrera, sostengua, informazioa eta orientabidea \u2013"}, {"text_idx": "#000092", "text": "Ecoute-famille: Psikologo bat zurekin harremanetan jar dadin, e-mezu bat igor ezazu honako webgune honetara: \nHurbileko baten arazo psikikoei bekoz bekoz direnentzako informazioa, orientabidea eta sostengua."}, {"text_idx": "#000094", "text": "Ecoute de\u0301fense: 08 08 800 321, egunero, 24h/24 \u2013 Deia eta zerbitzua urririk. Aditzea, informazioa eta orientabidea militarrentzat, militar-ohientzat eta zerbitzuan estres egoerak eta traumatismo psikikoak bizi dituzten defentsaren militar eta zibilen senideentzat \u2013 - ecoute-defense"}, {"text_idx": "#000096", "text": "Entraide ordinale: 0800 288 038, egunero, 24h/24 \u2013 Deia eta zerbitzua urririk. Aditzea eta laguntza artatzaile orori, medikuei eta medikugaiei \u2013 "}, {"text_idx": "#000097", "text": "Haur eta gazteak - Gurasotasuna"}, {"text_idx": "#000098", "text": "Allo enfance maltraite\u0301e: 119, egunero, 24h/24 \u2013 Deia eta zerbitzua urririk.\nAditzea, laguntza, informazioa eta orientabidea haurren tratu txarren egoerak bizi dituztenei \u2013 /"}, {"text_idx": "#000099", "text": "Stop maltraitance: 0800 05 1234, astelehenetik ostiralera, 10:00etatik 18:00etara \u2013 Deia eta zerbitzua urririk. Aditzea, laguntza, informazioa eta orientabidea haurren tratu txarren egoerak bizi dituztenei \u2013 /"}, {"text_idx": "#000100", "text": "Allo parents be\u0301be\u0301: 0800 00 3456, astelehenetik ostiralera, 10:00etatik 18:00etara \u2013 Deia eta zerbitzua urririk. Aditzea eta sostengua guraso gisa aritzeko bai eta psikologikoa ere, eta orientabidea 0-3 urte arteko haurren gurasoei \u2013 /"}, {"text_idx": "#000101", "text": "Allo Parlons d\u2019enfants : 02 99 55 22 22. Astelehenetik ostiralera, 10:00etatik 17:00etara \u2013 Gainkosturik gabeko deia. Gizartean eta familian zailtasunak dituzten haur eta gazteen eta haien gurasoen lagunketa \u2013 "}, {"text_idx": "#000103", "text": "Net aditzea: 0800 200 000, astelehenetik ostiralera, 9:00etatik 20:00etara, Larunbatetan, 9:00etatik 18:00etara \u2013 Deia eta zerbitzua urririk. Aditzea, informazioa, aholkuak eta orientabidea Interneten erabilerarekin arazoak dituzten haur eta gazteei \u2013 /"}, {"text_idx": "#000104", "text": "Fil sante\u0301 jeunes: Foroaren mantentzea eta galdera-arrapostuak linean. Harrera, aditzea, informazioa eta orientabidea 12-25 urte arteko gazteei \u2013 \u00abAide en Sante\u0301\u00bb labelduna "}, {"text_idx": "#000105", "text": "Enfants disparus: 116 000, egunero, 24h/24 \u2013 Deia eta zerbitzua urririk. Harrera, aditzea eta sostengua desagertu diren haurren gurasoei: "}, {"text_idx": "#000106", "text": "Emakumeei egin indarkeriak - Gurasotasuna"}, {"text_idx": "#000107", "text": "Violences femmes info: 3919, astelehenetik larunbatera, 9etatik 19etara \u2013 Deia eta zerbitzua urririk. Indarkeria jasan duten emakumeen, haien ingurukoen eta gaia dagokien profesionalen harrera, aditzea, informazioa eta orientabidea \u2013 "}, {"text_idx": "#000109", "text": "Sexualite\u0301, contraception, IVG: 08 00 08 11 11, astelehenetik ostiralera, 9:00etatik 12:00etara eta 14:00etatik 18:00etara \u2013 Deia eta zerbitzua urririk. Aditzea, informazioa eta aholkua nahitarako abortatzeari buruzko galderak dituen ororentzat "}, {"text_idx": "#000111", "text": "Alcool info service: 0 980 980 930, egunero, 8:00etatik 2:00etara \u2013 Gainkosturik gabeko deia. Informazioa, sostengua, aholkua eta orientabidea alkoholarekin azaroak dituztenentzat eta haien hurbilekoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000112", "text": "Drogues info service: 0 800 23 13 13, egunero, 8:00etatik 2:00etara \u2013 Deia eta zerbitzua urririk drogen kontsumoarekin arazoak dituztenentzat eta haien hurbilekoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000113", "text": "Ecoute cannabis: 0 980 980 940, egunero, 8:00etatik 2:00etara \u2013 Gainkosturik gabeko deia. Informazioa, sostengua, aholkua eta orientabidea kanabisaren kontsumoarekin arazoak dituztenentzat eta haien hurbilekoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000114", "text": "Joueurs info service: 09 74 75 13 13, egunero, 8:00etatik 2:00etara \u2013 Gainkosturik gabeko deia. Informazioa, sostengua, aholkua eta orientabidea jokoarekin arazoak dituztenentzat eta haien hurbilekoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000115", "text": "Tabac info service: 3989, astelehenetik larunbatera, 10:00etatik 18:00etara \u2013 Tokiko komunikazio baten kostua. Tabakoa uzteko informazioa, aholkua eta laguntza. Internet bidezko aholkularitza zerbitzua \u2013 \u00abAide en Sante\u0301\u00bb labelduna \u2013 /"}, {"text_idx": "#000116", "text": "Autisme info service: 0800 71 40 40, astelehenetik ostiralera, 9:00etatik 13:00etara, astearteetan, 18:00etatik 20:00etara \u2013 Deia eta zerbitzua urririk. Aditzea, informazioa eta orientabidea autismoa dutenentzat eta haien hurbilekoentzat /"}, {"text_idx": "#000117", "text": "Surdi info: 06 13 70 49 77 (telefonoa eta SMS), astelehenetik ostiralera, 9:00etatik 19:00etara \u2013 Sakelako telefonozko komunikazio baten kostua. Informazioa eta orientabidea gorrentzat eta entzumen urrikoentzat, haien ingurukoentzat eta laguntzen dituzten profesionalentzat \u2013 "}, {"text_idx": "#000118", "text": "3977: 3977. Astelehenetik ostiralera, 9:00etatik 19:00etara \u2013 Zerbitzua urririk, dei baten kostua. Harrera, aditzea eta informazioa adinekoei edo ahalmen urrikoei egin tratu txarren lekuko direnentzat eta tratu txar horien biktima direnentzat \u2013 "}, {"text_idx": "#000119", "text": "Asthme et allergies: 0 800 19 20 21. Astelehenetik ostegunera, 9:00etatik 13:00etara eta 14:00etatik 18:00etara, ostiraletan, 9:00etatik 12:00etara \u2013 Deia eta zerbitzua urririk. Informazioa, orientabidea eta sostengua asma eta alergiak jasaten dituztenentzat eta haien ingurukoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000120", "text": "Cancer info: 0 805 123 124. Astelehenetik ostiralera, 9:00etatik 19:00etara, larunbatetan, 9:00etatik 14:00etara \u2013 Deia eta zerbitzua urririk. Informazioa, aholkua eta sostengua (medikuntzazkoa, praktikoa edo gizarte ekintzakoa) eriei eta haien hurbilekoei."}, {"text_idx": "#000123", "text": "He\u0301patites info service: 0 800 845 800, egunero, 8:00etatik 21:00etara \u2013 Deia eta zerbitzua urririk Hepatitisaren gaineko informazioa, prebentzioa, orientabidea eta sostengua gaitzak joak direnentzat eta haien ingurukoentzat \u2013 \u00abAide en Sante\u0301\u00bb labelduna \u2013 /"}, {"text_idx": "#000124", "text": "Sida info service: 0 800 840 800, egunero, 24h/24 \u2013 Deia eta zerbitzua urririk. Informazioa, sostengua, orientabidea, prebentzioa GIB/Hiesari buruz eta sexu bidez kutsatzen diren eritasunei buruz, gaitz horiek jorik direnentzat eta haien ingurukoentzat \u2013 \u00abAide en Sante\u0301\u00bb labelduna \u2013 "}, {"text_idx": "#000125", "text": "Sida Info plus: Hemen hitzordua hartuz: 0 800 840 800, egunero, 8:00etatik 23:00etara \u2013 Deia eta zerbitzua urririk. Bakarka laguntzea seropositibo direnak \u2013 \u00abAide en Sante\u0301\u00bb labelduna \u2013 /"}, {"text_idx": "#000127", "text": "Frantzia metropolitanora sartzeko salbuespeneko nazioarteko joan-etorria egiteko frogagiria"}, {"text_idx": "#000128", "text": "Bihar, apirilaren 8tik goiti, mugaldeko langileek frogagiri eredu berria eduki beharko dute. Kasu, dokumentu egokia ukanen ez duten mugaldeko langile espainiarrek ez dira onartuko, eta ez dira Frantziako lurraldera sartzen ahalko. Frogagiria deskargatu (pdf - 97,13 KB - nouvelle fene\u0302tre)"}, {"text_idx": "#000129", "text": "Salbuespeneko joan-etorria egiteko frogagiriaren bertsio digitala Barne Ministerioaren webgunean eskura daiteke apirilaren 6tik."}, {"text_idx": "#000130", "text": "Salbuespeneko joan-etorria egiteko frogagiriaren bertsio digital horrek oraindik balio duen paperezkoa osatzen du."}, {"text_idx": "#000131", "text": "Barne Ministerioak \u201czerbitzu hau ez dela datu pertsonalen tratamendu bat\u201d oroitarazten du. \u201cPaperezko frogagiri dispositiboaren kopia fidela da: sartutako datuak ez zaizkie inondik ere Gobernuaren zerbitzariei helarazten\u201d."}, {"text_idx": "#000133", "text": "Jaizkibel karrika, 14 kokaturiko hiri-barneko POSTETXEA berriz irekiko da apirilaren 6, 7 eta 8an, 9:00etatik 12:00etara eta 13:30etik 17:00etara. Horrela, laguntza sozialak onuradunei ordaintzen ahalko zaizkie."}, {"text_idx": "#000134", "text": "Itsas etorbideko joan-etorriei buruzko xehetasunak"}, {"text_idx": "#000137", "text": "Hamabost egunetik hona, Herriko Etxea, GEUZa, Gurutze Gorria eta Txoko elkartea lanean ari ziren aterperik gabeko jendeentzako harleku bat irekitzeko, gobernuak eman dituen ez ateratzeko arauak betetzeko."}, {"text_idx": "#000138", "text": "Harleku hori jadanik zabalik da egunetik goiti, apirilaren 2tik goiti, Intzura auzoan, Gurutze Gorriaren lokaletik hurbil dauden Herriaren lokaletan."}, {"text_idx": "#000139", "text": "Karitatezko bi elkarte horiek eguneroko kudeaketa egiteko eskaini dira, segurtasun zibileko herriko erreserbaren hirurogei bat bolondresek lagundurik eta udal langileek lokalak garbitzen dituztelarik."}, {"text_idx": "#000140", "text": "Zeharkako lan handia egiten ari dira eragile guztiak. Herriaren zerbitzu teknikoek antolatu zentroak 15 pertsona har ditzake eta ostatu eta janaria eman atera gabe egon behar izanen den aldiak iraun bitartean. Zentroak Santa Anan geratu diren aterperik gabeko jendeei ere ematen die egunean apairu bat (lekuan gera daitezen Prefekturak agindu baitu)."}, {"text_idx": "#000141", "text": "Lekuak betetzen ditu kudeaketa, zaintza eta segurtasun baldintzak"}, {"text_idx": "#000142", "text": "Suprefetak eta gizarte kohesioaren departamentu zuzendaria bertara etorri ziren iragan ostiralean eta haiek eman duten baimenaz gain, urririkako laguntzaile guztien osasun segurtamen neurriak hartzen direla bermatu behar izan da ere. Hala egin ere da. Halatan, bada, egunero, hamabost bat bolondres aldizkatuko dira egun osoan zehar. Bi bolondres, bat herriko erreserbakoa eta bestea Gurutze Gorrikoa, bai eta zaintza konpainia bat, arituko dira gauean."}, {"text_idx": "#000143", "text": "Antolakuntza hori guztia emaitza anitzi esker ere egin ahal izan da: SNCF (gauetako eta apairuetako 500 kit), De\u0301cathlon Irun (oihal-etxolak), GEUZ (izarak eta estalkiak), Intermarche\u0301, la Banque Populaire, eskola pribatuak, Atherbe\u0301a, jatetxeak eta norbanako anitz..."}, {"text_idx": "#000144", "text": "Gurutze Gorriak, Txoko elkarteak eta Herriko Etxeak bolondres guztiei egin duten engaiamendua eskertu nahi diete bihotz-bihotzetik."}, {"text_idx": "#000145", "text": "\u201cDitugun sineste sendoei jarraiki engaiatu gara umilki-umilki ekintza honetan, elikagaien laguntzaren bidez kudeatzen ditugun 250 pertsonentzako zerbitzuaz gain. Txoko elkartearekin eta Herriko Etxearekin daramagun lankidetza sendoa da, momentuz, nolabait ere, ezezagunaren bidean bagoaz ere\u201d Isabelle Marie\u0301, Gurutze Gorriaren lehendakaria"}, {"text_idx": "#000146", "text": "\u201cEz dugu zalantzarik ukan. Ezinbestekoa zen, hil ala bizikoa ere bai, halako ekintza batean parte hartzea. Jende behartsu horien eguneko harreran ohituratuak gara. Ia jende horiek guztiak ezagutzen ditugu. Halarik ere, egungo hau ez da goizeko harrera bakarrik, ezbada egun osoan zehar atera gabe dagoen talde baten kudeatzea osasun testuinguru gaitz batean\u201d Jean Larraga, Txoko elkartearen lehendakarietarik"}, {"text_idx": "#000147", "text": "\u201cHerriko Etxeak berehala ulertu du jende behartsu orori eman behar zitzaiola atera gabe egon beharreko aldi guztian aterpea. Oso denbora laburrean atzeman dugu horretarako leku egokia. Karitatezko elkarteek, udal langileek, bolondresek laster-laster erantzun dute eskuzabal. Elkartasun hori zaigu hendaiarron indarra\u201d. Fre\u0301de\u0301ric Tranche\u0301, segurtasunaren ardura duen auzapezordea."}, {"text_idx": "#000148", "text": "Luzatu egiten da berriz ere osasun krisia kudeatzeko baitezpadakoak diren langileen zerrenda"}, {"text_idx": "#000150", "text": "\u2013 osasun-etxe publiko nola pribatuetako langileak\n\u2013 adinekoentzako eta ezintasun bereziren bat dutenentzako etxe mediko-sozialetan ari diren langileak\n\u2013 herrietako osasun profesionalak eta mediku-sozialeko profesionalak: medikuak, erizainak, botikariak, emaginak, erizain laguntzaileak, osasun garraiolariak, biologoak, adinekoen eta ezintasun bereziren bat dutenen bizitza laguntzaileak...\n\u2013 Epidemiaren kudeaketaz arduratzen diren eskualdeetako osasun agentzietako (ARS) eta prefekturetako langileak eta krisia kudeatzeko nazio taldean lanean ari direnak.\n\u2013 jendarmeak, nazio poliziaren langileak, suhiltzaile profesionalak, krisia kudeatzeko beharrezkoak diren prefekturetako langileak.\n\u2013 haurrentzako gizarte laguntzako egitekoak dituzten departamentu kontseiluetako eta politika horretan aritzen diren elkarte eta erakunde publikoetako langileak."}, {"text_idx": "#000151", "text": "Departamentu kontseiluetako haurrentzako gizarte laguntzako zerbitzuei (ASE) eta ama-haurren babeserako zerbitzuei (PMI) dagokienean, bai eta haurtzaindegi edo haurrentzako gizarte laguntzako etxeei (MECS) dagokienean, ingurune irekiko heziketa laguntzako zerbitzuei (AEMO) dagokienean eta prebentzio espezialduko zerbitzuei dagokienean, baliabidea zabaltzen zaie baita gizarte langileei, gizarte eta familia eskuhartze teknikariei (TISF), medikuei, haur erizainei, emaginei eta psikologoei ere."}, {"text_idx": "#000152", "text": "Zerrenda hori egoeraren bilakaeraren arabera berrikus liteke."}, {"text_idx": "#000153", "text": "Cliquez pour partager sur Facebook(ouvre dans une nouvelle fene\u0302tre)Cliquez pour partager sur Twitter(ouvre dans une nouvelle fene\u0302tre)Cliquer pour imprimer(ouvre dans une nouvelle fene\u0302tre)"}, {"text_idx": "#000155", "text": "8etatik eguerdira eta ordu 1 eta erditik 5 ordu eta erdira"}]